Michaela Králiková

Michaela Králiková (rod. Varinská; * 1985, Trenčín) je slovenská autorka, ktorá sa stala známa v roku 2012 v talentovej TV Show Masterchef. Reláciu vysielala TV Markíza spolu s TV Nova a len v Česku mala sledovanosť 760 000 ľudí. Z tisícok uchádzačov sa Michaela dostala medzi top 20 a skončila na 2. mieste. Volajú ju aj "Slovenská Masterchef", keďže bola najlepším slovenským súťažiacim. Po súťaži, vydala ako jediná zo súťažiacich vlastnú kuchársku knihu: Moje obľúbené recepty. V roku 2013 mala Michaela svoju kulinársku rubriku v týždenníku Plus 7 dní s názvom Veľké varenie s Michaelou, Viedla kurzy varenia, pôsobila v reštaurácii Kozí Vŕšok, v Liptovskej Teplej, ako šéfkuchárka a manažérka.

V roku 2014 sa Michaela s rodinou stala hlavnou tvárou Tesco Stores na Slovensku.Tesco po novom komunikuje »Hravo a zdravo Účinkovala ako porotkyňa v RTVS v relácii Tajomstvo mojej kuchyne. Spolupracovala so spoločnosťami Tefal, Miele, Rowenta, Chefparade. V roku 2015 otvorila sieť kaviarní a výrobu koláčov Králiková Cafe & Cakes so sídlom v Malackách. Vplyvom koronavírusu aj rozvodu odišla z gastro priemyslu. V roku 2021 vydáva ďalšiu knihu o svojom príbehu Stratená, nájdená. Píše, bloguje a mentoruje o osobnom raste, duševnom a ženskom zdraví. Pravidelne účinkuje v Televízii Markíza v relácii Teleráno.

Na jar 2025 Michaela založila projekt Liečivé - podcast a platformu o osvete duševného zdravia, terapie a prevencie onkologických ochorení.

 Osobný život 
Vyštudovala teológiu a prekladateľstvo. Má tri deti Ondrej Tomáš (2010), Sarah Salome (2012) a Jonáš Rúben (2017). S prvým manželom je rozvedená. V roku 2023 sa druhý raz vydala za súčasného partnera Milana Markoviča, architekta a marketingového stratéga. Michaela pôvodne pochádza z Trenčína, momentálne s rodinou žije v Bratislave. 

 Referencie 

Kategória:Slovenskí podnikatelia
Kategória:Autori kuchárskych kníh
Kategória:Osobnosti z Trenčína